title: Ma’ruza 15 
  MAVZU 15. Ko‘z dori turlari (ko‘z tomchilari va namlamalari), ularga qo‘yilgan
text: |
  Ma’ruza 15
  MAVZU 15. Ko‘z dori turlari (ko‘z tomchilari va namlamalari), ularga qo‘yilgan Pdf ko'rish
  |
  bet | 285/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya Ma’ruza 15
  MAVZU 15. Ko‘z dori turlari (ko‘z tomchilari va namlamalari), ularga qo‘yilgan
  talablar, tayyorlash texnologiyasi, sifatini baholash.
  Ma’ruza maqsadi: Ko‘z dori turlari (ko‘z tomchilari va namlamalari), ulargaqo‘yilgan
  talablar, tayyorlash texnologiyasi, sifatini baholash.ga oid nazariy ma’lumotlarni berish
  Tayanch atama va iboralar: ko’z tomchilari, ko’z namlamalari va yuvish uchun
  ishlatiladigan eritmalar
  Reja:
  1. Ko’z tomchilari
  1. Ko’z tomchilarini saqlash va joylash.
  2. Ko’z namlamalari va yuvish uchun ishlatiladigan eritmalar
  Ko’z kasalliklarida ishlatiladigan dori shakllari boshqa dori turlaridan o’zining tayyorlanish
  usuli, ishlatilishi bilan o’ziga xos o’rinni egallaydi. Qalinligi 1 mm bo’lgan yog’ to’siqli muguz
  parda ko’zning dori so’riladigan qismi hisoblanadi. U yog’da eruvchan dori moddalari uchun
  yaxshi o’tkazuvchidir. Yog’ to’sig’i orqasida suv bo’shlig’i joylashgan. Ko’z dorilarini ishlatishda
  kutiladigan ta’sir, dorining ko’z to’qimasiga kira olishi hamda yog’ va suv to’siqlarini yengib
  o’tishiga bog’liq.
  Oftalmologiya amaliyotida har xil dorilardan mahalliy ta’sir qilib diagnostika (ko’z
  qorachigini kengaytirish, toraytirish) va davolash (og’riqda, yallig’lanishlarda) maqsadida, yaqin
  to’qimalarda farmakologik ta’sirni o’tkazish uchun foydalaniladi.
  Ko’z pardasi va shilliq qavati tananing nozik to’qimalaridan hisoblanadi. U tashqi muhitga
  va dori moddaga keskin ta’sirchanlik bildiradi. Ko’z shilliq qismiga nafaqat yot moddalar, hatto
  ishlatilayotgan dorilar bilan ko’z suyuqligining osmotik bosimi, pH ko’rsatkichi orasidagi farq
  ham ta’sir qiladi.
  Ko’z suyuqligi ko’zni mexanik qo’shilmalardan, mikroorganizm ta’siridan himoya qilib
  turadi. Sog’lom ko’zdagi lizotsimning bakteritsid quvvati uni mikroorganizmlar ta’siridan
  muhofaza qilish uchun yetarli bo’ladi. Tanani kasallanishi ko’z suyuqligidagi lizotsim miqdorining
  kamayishiga olib keladi.
  Ko’zni shox pardasi ko’zni mikroorganizm va boshqa ta’sirlardan saqlaydigan yana bir
  to’siq bo’lib hisoblanadi. Shu jihatdan uning jarohatlanishi ba’zi bir mikroorganizmlarni ko’z
  pardasidan o’tib ko’payishiga va og’ir ko’z xastaliklariga olib kelishi mumkin.
  Shunday qilib, ko’z dori shakllarini tayyorlaganda ko’zni anatomik, fiziologik va
  biokimyoviy xususiyatlari hisobga olinishi zarur. Dori shakllarini tayyorlashda ishlatiladigan
  yordamchi moddalar va texnologik usullar esa dori moddani ta’sirini pasaytirmasligi, balki uni
  oshirishga va muayyanlashtirishga xizmat kilishi kerak.
  Hozirgi vaqtda ko’z kasalliklarining oldini olishda va davolashda ko’z tomchilari, eritmalar,
  surtmalar, plenkalar ishlatiladi. Ulardan eng ko’p ishlatiladigani ko’z tomchilaridir.
  |
  | |